Йозеф фон Айхендорф
Синьото цвете

Превод от немски: Венцеслав Константинов, —

chitanka.info

Все диря синьото цвете,

Но нигде не го съзирам,

Бленувам, ах, в чудното цвете

Ново щастие да намирам.

Странствам със своята арфа

През полята и градовете,

Навсякъде се надявам

Да зърна синьото цвете.

Странствам от дълго време,

В напразни надежди посърнах,

Пламенно вярвах, но нигде

Синьото цвете не зърнах.

1841

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.